ระบบไฟล์

ในคอมพิวเตอร์ ระบบไฟล์ () คือระบบที่ทำหน้าที่ควบคุมการจัดระเบียบและการเข้าถึงไฟล์ โดยระบบไฟล์เฉพาะที่ (local file system) เป็นความสามารถของระบบปฏิบัติการที่ให้บริการแก่แอปพลิเคชันที่ทำงานอยู่บนคอมพิวเตอร์เครื่องเดียวกัน ส่วนระบบไฟล์แบบกระจาย (distributed file system) เป็นโพรโทคอลที่ให้การเข้าถึงไฟล์ระหว่างคอมพิวเตอร์ที่เชื่อมต่อกันในเครือข่าย

ระบบไฟล์ทำหน้าที่เป็นบริการจัดเก็บข้อมูลที่ช่วยให้แอปพลิเคชันต่าง ๆ สามารถใช้พื้นที่เก็บข้อมูลขนาดใหญ่ร่วมกันได้ หากไม่มีระบบไฟล์ แอปพลิเคชันอาจเข้าถึงพื้นที่เก็บข้อมูลในลักษณะที่ไม่เข้ากัน ซึ่งนำไปสู่การแย่งชิงทรัพยากร การชำรุดของข้อมูล และการสูญหายของข้อมูล ระบบไฟล์มีรูปแบบและการใช้งานมากมายหลายแบบ ซึ่งมีโครงสร้างและคุณสมบัติที่แตกต่างกัน และส่งผลให้มีลักษณะเฉพาะที่แตกต่างกัน เช่น ความเร็ว ความยืดหยุ่น ความปลอดภัย ขนาด และอื่น ๆ

ระบบไฟล์ได้รับการพัฒนาขึ้นสำหรับอุปกรณ์เก็บข้อมูลหลายชนิด รวมถึงฮาร์ดดิสก์ไดรฟ์ ซอลิดสเตตไดรฟ์ แถบแม่เหล็ก และจานแสง

ส่วนหนึ่งของหน่วยความจำหลักของคอมพิวเตอร์สามารถใช้เป็นแรมดิสก์ซึ่งทำหน้าที่เป็นอุปกรณ์เก็บข้อมูลสำหรับระบบไฟล์ และระบบไฟล์ต่าง ๆ เช่น tmpfs สามารถเก็บไฟล์ในหน่วยความจำเสมือนได้

ระบบไฟล์เสมือน (virtual file system) ทำหน้าที่ให้การเข้าถึงไฟล์ที่ถูกสร้างขึ้นเมื่อมีการร้องขอ ซึ่งเรียกว่าไฟล์เสมือน (virtual file) ตัวอย่างเช่น ไฟล์ที่จัดเตรียมโดย procfs และ sysfs หรือไฟล์ที่เป็นการเชื่อมโยง (mapping) ไปยังหน่วยเก็บข้อมูลอื่นที่เป็นระบบจัดเก็บจริง

 อ้างอิง 

หมวดหมู่:ระบบไฟล์คอมพิวเตอร์